open-index/open-wikipedia-markdown huggingface dataset:
Афроазийскы языкы

**Афрази́йскы языкы́** (застарѣла назва *семито-хамитскы* ци *хамито-семитскы*) — языкы, росширены в сѣверной части Африкы, в Западной Азии и на островѣ Малта. Окремы групы говорячых зоз той языковой родины суть тыж в иншых державах за границями означеного ареала. Обще число говорячых около 253&nbsp;млн особ (1998).

Афроазийскы языкы взникли з общого праязыка в 8–9 тысячрочу до РХ и в сучасности ся дѣлять на такы конарѣ:
* семитскы языкы
* давноегипетскый язык
* берберо-либийскы языкы
* чадскы языкы
* кушитскы языкы
* омотскы языкы
Зоставать але неясным, ци суть омотскы окремым конарьом, ци суть групов кушитскых.

## Жерела и одказы
* Порхомовский В. Я.: Афразийские языки //Ярцева В. Н. (гл. ред.) Языкознание. Большой энциклопедический словарь. — 2-е изд. — Москва: Большая Российская энциклопедия, 1998 — 685 с. http://tapemark.narod.ru/les/055b.html
* Afro-Asiatic //Ethnologue. Languages of the World.
## Референции

Катеґорія:Афроазийскы языкы
Метеорология

**Метеорология**, од гр. *μετεωρολογέω* *meteorologeo* 'говорити о высоком, передовшиткым о небесных тѣлесах и природных явах' — наука о земной атмосферѣ и процесах, котры ся в ней ставають.

;Физика атмосферы:Основный оддѣл метеорологии — физика атмосферы. Метеорология штудируе зложѣня и штруктуру атмосферы; циркулацию тепла и тепловый режим в атмосферѣ и на земном поверху; циркулация влагы и фазовы перемѣны воды в атмосферѣ, рух воздушных мас; електричны, оптнчны и акустичны явы в атмосферѣ.

;Ку метеорологии еще належать
* актинометрия,
* динамична метеорология
* синоптика
* аерология
* иншы метеорологичны дисциплины.

## Жерела и одказы
* Henry George Liddell, D.D. and Robert Scott, D.D. A Greek-English Lexicon. Eighth edition. American Book Company. New York, Chicago, Cincinnati. 1901.  
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Метеорология
Система SI

**Система SI** — меджинародна система единок,   **Sisteme International d'Unites**, покуртано **SI** — система единок физикалных величин, принята на *11. Генералной конференции про мѣры и вагу* (1960).

;Перевагы системы:Меджинародна система единок выпрацована намѣсто зложеного вороха систем единок и окремых несистемных единок, котра ся склала на основѣ метричной системы мѣр. Перевагами системы SI суть ей универзалность (загортать всѣ конарѣ наукы и и техникы)  и координованость одводных единок,
;Область поужитя основных единок:Основны единкы ся поуживають на вытворѣня одводных единок в окремых сферах:
* метер, килограм, секунда — про величины механичной природы
* ампер — про величины електричны и магнетичны 
* келвин — про величины тепловы
* кандела — про величины свѣтловы
* мол — про величины в молекуларной физицѣ и хемии

;Одведены единкы:Одведены единкы можуть быти математично означены через основны з помочов операций дѣлѣня и множѣня, напримѣр, физикална величина *[[швыдкость]]* мѣрять ся в системѣ SI одведенов единков *[[метер]] за [[Секунда|секунду]]*: \frac{m}{s}.
:В том припадѣ одведена единка не мать ани властну назву, але, иншак, суть окремы одведены единкы, котры исторично достали властну назву, часто на честь одповѣдного ученого. Такы единкы суть: бекерел, ватт,  вебер, волт, генри, герц, грей, джовль, катал, кулон, лумен, лукс, ньютон, ом, паскал, радиан, сиверт, сименс, стерадиан, тесла, фарад, ступень Целзия.

## Жерела и одказы
* Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 3, 1992.  672 с.  

## Референции

Катеґорія:Система SI
Келвин

**Келвин** — единка термодинамичной теплоты, една зоз семох основных в меджинародной системѣ мѣр SI. 
## Дефиниция
;Традична дефиниция:Позначать ся **К**. Келвин ся ровнать \frac{1}{273.16} части  термодинамичной теплоты тройной точкы воды (0,01°C). Названа на честь инженера и физика Вилиама Томсона, лорда Келвина (W. Thomson, Lord Kelvin). До року 1968 несла назву *ступень Кельвина (°К)*. Поуживать ся як единка Меджинародной практичной теплотной шкалы 
**1К = 1°С**.
:В року 1848 Томсон зистив, же найнизша теплота, котра може теоретично быти во вселеной, е -273,15°C, и тота теплота (абсолутна нула) была взята як зачаток *абсолутной (або Келвиновой) температурной шкалы*. 

;Нова дефиниция:16. новембра 2018 *26. меджинародна конференция о вазѣ и мѣрах (CGPM)* постановила, же од 20. мая 2019 буде заведена нова дефиниция *келвина*, котров буде звязаный з иншов основнов единков SI, а то единков енергии — джовльом J через Болцманову конштанту k:
k=1.380649 \times 10^{-23}\frac{J}{K}
:циже тота конштанта указуе, на кельо джовли выросте енергия мола газа, кедь го нагрѣеме на еден *келвин*.

## Жерела и одказы
* Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 2, 1990.  704 с.  
* Draft Resolution A "On the revision of the International System of units (SI)" to be submitted to the CGPM at its 26th meeting (2018) (PDF) https://web.archive.org/web/20180429025229/https://www.bipm.org/utils/en/pdf/CGPM/Draft-Resolution-A-EN.pdf

## Референции

Катеґорія:Система SI
Ученый

**Ученый**,  *а scientist*, — особа, котра систематично занимать ся згледованьом выбраного предмета, збераньом фактох, доказох, информаций, выпрацовуе гипотезы и выпробуе их в експериментах и скушках, позорованях и мѣрянях, з намѣром досягнути розумѣня згледованого предмета и ширити добыте знатя.

;Роздѣлы и сполочне:Учены можуть ся значно роздѣляти:
* подля приступу ку штудированю предмета: прийти на резултат з великого числа мѣрянь и широкого погляду на предмет (штатистика), або  занимати ся узкым и конкретным явом и фактом (природны наукы)
* подля предмета штудий, напримѣр, молекулы и кришталы (хемици), або звѣзды (астрономы)
* подля сферы поужытя резултата (фундаменталны и апликованы наукы)
Але вшиткы они выникають своев ужаснов любознателностьов и неодступнов вольов ей задоволити.
;10 типох ученых:
# учены-бизнисовцѣ — рѣшають вопросы манажмента и розвою продукции великых компаний
# учены-комуникаторы — в телевизии, рекламѣ, социалной сферѣ, де треба знати як пробудити довѣру людей
# учены-вывоярѣ — на основѣ научного знатя выпрацовують новый перспективный продукт, котрый буде мати одбыт
# учены-инноваторы — маючи добру научну основу, суть способны увидѣти новы можности не лем в бизнесѣ, але и в публичном тай иншых секторах сполоченства 
# учены-выгледователѣ — рѣдко ся фокусують на конкретном выслѣдку, про них е важне добыти еще дашто таке, што наука дотеперь не розумѣла и не знала
# учены-выдобывателѣ — росширяють и проглубляють научне знатя, добываючи новы факты, мапуючи и прокладуючи дорогу про тых, што будуть способны тоты факты розвити и перетворити в хосенны апликации 
# учены-политологы — розвивають и поуживають науку в практичном урядованю, законотворѣню и розличных сферах сполоченского живота 
# учены в регулации и мониторованю — контролують и регулують безпечность потравин, промысловой продукции и технологий и беруть участь в легислативной регулации
# учены-педагогы — передавають и ширять науку и приготовляють далшы генерации ученых
# учены-апликанты — в здоровництвѣ, судовой медицинѣ, тестованю материалох и подобных сферах, потребуючых высоку квалификацию

## Жерела и одказы
* Our definition of a scientist. //The Science Council (assurance system for scientists) https://sciencecouncil.org/about-science/our-definition-of-a-scientist/
* 10 types of scientist. //The Science Council (assurance system for scientists) https://sciencecouncil.org/about-science/10-types-of-scientist/

## Референции

Катеґорія:Учены
Катеґорія:Професії
Заир

**Заир**, официалнов назвов **Република Заир** — постколониална екваториална держава в Середньой Африцѣ, котра по зысканю независимости од Белгии, периодѣ домовой войны, военского переворота, установлѣня диктатуры Мобуту была переименована 27. октобра 1971 и екзистовала под тов назвов до обалѣня диктатуры  16. мая 1997.

## История
30. юна 1960 бывша колония Белгии стала ся независимым штатом Република Конго (Леополдвил), а в року 1964 взяла назву Демократична република Конго.

В року 1965 путьом военного переворота владу взяв бывшый министер обороны генерал Мобуту и в року 1971 дав штату назву **Заир**, котра подля его думкы была автентична африцка. По обалѣню режима Мобуту в року 1997 штат вернув собѣ назву  Демократична република Конго. Домова война тягла ся до року 2003, а в восточной части штату окремы потычкы и дале.

## Економика
;Потенциал и вызнам:Штат вдякы великым природным богатствам еще од колониалного часу быв еднов з головных ресурсных баз про економику западных держав и мав ведучы позиции в свѣтѣ в добываню и вывозѣ диамантох, кобалта, мѣди, золота, цину и цинку.  Засобы лѣса в штатѣ — меджи найвекшыма в Африцѣ, а гидроенергии — половка потенциала цѣлого континента.
:Понад 85% вывоза (в грошах) чинить експорт минералных сыровин, главны партнеры: Белгия, США, Франция, ФРГ, Япония..
;Економична политика:При диктатурѣ Мобуту штат зоставав важным споенцьом западных держав в студеной войнѣ, дав територию под военны базы НАТО, быв асоциованым членом Европского сполоченства, попередника Европской унии. Мобуту знароднив природны богатства и маеток великых горничых компаний, здобывши собѣ при том величезны особны богатства, на што Меджинародный валутовый фонд, Свѣтовый банк и западны партнеры спочатку закрывали очи. Поступно пришло на то, же властникы бизниса мусѣли про его захрану мати приватны войсковы единкы. Економика в роках 1990–1995 упадала рочно на 8,42%, перешла в тѣнь, што наконець вело ку колапсу и домовой войнѣ.По падѣ режиму первый раз рост ГДП указав ся аж в року 2002.

## Жерела и одказы
* 
* Кудрицкий А.В.: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  
* Трёшников А.Ф.: Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции

Катеґорія:Бывшы штаты
Катеґорія:Штаты і теріторії, котры основаны 1971
Катеґорія:Штаты і теріторії, котры заникли 1997
Меценаш

**Меценаш** — богатый покровитель наук и умѣня.

## Етимология
Походить од имена римского политичного дѣятеля и богача Меценаса, што быв покровительом кружка поетох, меджи котрыма были Вергилий, Гораций, Проперций и др.

## Интересны факты
Сам Гай Цилний Меценас тыж пробовав писати вершы и прозу, але его неприродный и выпарадженый штил высмѣевав уже его приятель, император Август.

## Жерела и одказы
* Меценат. //**Евгеньева А.П.** (гл. ред.) Словарь русского языка. Том ІІ К&nbsp;–&nbsp;О. Издание второе. — Москва: АН СССР. Ин-т русского языка. Изд-во «Русский язык», 1983. — 736 с. 
* Maecenas, Gaius Cilnius. //Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:Меценашы
Гай Меценас

**Гай Меце́нас**, або **Гай Ци́лний Меце́нас**,  (родженый около року 70 до РХ – умер року 8 до РХ)&nbsp;— давноримскый дипломат, радник и близкый приятель Октавиана Августа, покровитель поезии.

## Дипломат и радник
Походив з ноблесной богатой родины и провадив живот в роскошах. Вдякы походжѣню и величезному богатству, котре достав в наслѣдство,  але еще веце вдякы близкому приятельству и вплыву на Октавиана Августа, зыскав собѣ высоке поставлѣня в сполоченствѣ. Хоть не занимав жадный урядный пост и зрюк ся политичной карьеры, фактично стояв высше хотькотрого сенатора. Выконовав довѣрны и тайны дипломатичны мисии, онешкоднив комплот против императора. В часѣ, коли император не быв в Римѣ, фактично быв его неформалным регентом въедно з формалным, Агриппом.

## Покровитель над поетами
В богатом домѣ Меценаса зберали ся поеты, меджи котрыма были и такы величины як Вергилий, Гораций, Проперций и др. Его щедре покровительство зробило го живым символом такого рода дѣятельства, а имя его стало ся апелативом. А мало котрому з его наступникох пощастило так як ему, же зостав увѣчненым во вызнамных творах римской литературы од сих трьох авторох. Не было тото покровительство без дипломации, а удало ся му хоть лем Вергилия и Горация привернути ку темам сполоченскым, а так выхосновати гениалных поетох на службу прославлѣня императорского режима.

Меценас быв не лем добрым покровительом поезии, але и сам пробовав писати вершы и прозу. В том, вшак, не быв такый успѣшный, его неприродный и выпарадженый штил высмѣевав уже его приятель, император Август. Высмѣвали ся з его невыгоблованого штила прозы тыж Сенека и Квинтилиан.

## Жерела и одказы
* Maecenas, Gaius Cilnius. // Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Gaius Maecenas, Roman diplomat and patron. // Encyclopaedia Britannica https://www.britannica.com/biography/Gaius-Maecenas

## Референции

Катеґорія:Дипломаты
Катеґорія:Меценашы
Наругито

**Наругито**,  徳仁, *23. фебруара 1960, Токио, Япония — 126-й император Японии, старшый сын и наступник императора Акигито, котрый абдиковав 30. апрѣля 2019. Интронизация нового императора одбыла ся 1. мая 2019. 

Наругито е первый император Японии, што ся родив по Другой свѣтовой войнѣ. Официално ся му належить ословлѣня: *Его императорске величество*. Официалный одказ в третьой особѣ: *Пануючый император*.

При роджѣню Наругито став ся предпокладаным наслѣдником японского императорского престола, якоже быв старшым сыном Акигито, в тот час наслѣдного принца, и его жены Митико, ай внуком императора Гирогито. Наругитов статус быв повышеный на наслѣдного принца в року 1989 году, по смерти его дѣда и наступлѣню на престол его отця, а официално быв присвоеный 23. фебруара 1991.

Перва загранична визита Пануючого императора Наругито одбыла ся в септембрѣ 2022, до Зъединеного Кральовства  на погреб кралицѣ Елизабеты II.

## Одказы
* 
* 

## Референции

Катеґорія:Пановници
Центральная Русская Народная Рада (ЦРНР, Хуст)

**Центральная Русская Народная Рада**, або  *Центральный Карпаторусский Национальный Совѣт* — организация подкарпатскых русофилох в Карпатской Украинѣ, створена в Хустѣ 14. новембра 1938. 

;Дѣялность организации:До организации вошли найактивнѣйшы русофилы. Ключовѣ особы были Василь Караман, Петр Сова и Павел Федор. Главный замѣр организации быв оборонити «русские интересы» в автономной земли Подкарпатска Русь. ЦРНР (Хуст) протестовала против пропущаня Русинох русофилской ориентации зо школной системы, квалификовала политику влады Августина Волошина як антидержавну, акции Карпатской Сѣчи называла «украинскым терором», жадала од централной  пражской влады вымѣну влады украинофилох на владу, ведену Едмундом Бачинскым.

;Резултаты:Пражска влада  в обстоянях агонии Чехословакии и ей поступной трансформации на авторитарный штат на вызвы ЦРНР (Хуст) нияк не реаговала. Организация заникла въедно з Карпатсков Украинов.

## Жерела и одказы
* **Поп, И.** Энциклопедия Подкарпатской Руси. Ужгород: Изд-во В.Падяка, 2001. 431 с. 
## Референции

Катеґорія:История Подкарпатской Руси
Катеґорія:Организации в Чехословакии
ЦРНР

**ЦРНР** може означати
* русинску политичну организацию, створену в року 1919 в Ужгородѣ —→ ЦРНР (Ужгород)
* политичну организацию русофилох, створену в року 1938 в Хустѣ —→ ЦРНР (Хуст)
Дипломат

**Дипломат**,   *diplomate*, службовый урядник державного органа вонкашных односин, векшинов представительства державы в заграничу, котрый мать дипломатичный ранг и, обычайно дипломатичну имуниту.
;Дипломатичны рангы:В окремых державах дипломатичны рангы, титулы и класы дипломатох можуть быти поиншакы, таксамо як и рангы дипломатичных представителных урядох (высланецтво, конзулат, мисия). Обычайно ку дипломатам належать:
* амбасадор
* высланець
* радник
* секретарь (1-й, 2-й, 3-й)
* аташе
;Дипломатична имунита:Дипломаты мають шпециалны права и привилегии, котры ся означають в двохсторонной догодѣ о дипломатичном стыку. Окрем такой догоды екзистують универзалны (многосторонны) меджинародны акты, котры регулують общы вопросы дипломатичной службы, напримѣр Вѣденьска конвенция з року 1963 о конзулатах. 
 
## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Професії
Катеґорія:Дипломаты
Иван Сабадош

**Ива́н (Васи́льович) Са́бадош**, *12. мая 1944, Сокырниця, Мадярске кральовство — ученый, доктор филологичных наук, професор Ужгородской народной универзиты.

## Биография
Родив ся в селянской родинѣ. Абсолвовав филологию на универзитѣ в Ужгородѣ (1969) и постдипломны штудии (ашпирантуру, 1969–1972). Быв директором универзитной научной библиотекы (1972–1977). В року 1974 обгаив ступень кандидата наук з дисертациев *Лексика лісосплаву українських говорів району Карпат*. Од року 1977 учить на катедрѣ украинского языка. В року 1986 зыскав ступень доктора наук з дисертациев *Формування української ботанічної номенклатури*.

## Научны роботы
Розвѣдуе проблемы диалектной, историчной лексикологии, етимологии, геолингвистикы, научной терминологии, лексикографии, меджиязыковых контактох, истории языкознательства, языка окремых писательох. Опубликовав понад 140 робот  в краю и за границями (Россия, Бѣлорусь, Польща, Словакия, Югославия).

Автор диференциалного русинского словника свого родного села, котрый зоз своим обсягом 19,5 тысяч слов указав ся найвекшым подобного типа словником, што дотеперь выйшов у восточных славянох. При сьому автор зазначать, же тот словник *«треба поважовати не як демонстрацию лексикы того конкретного населеного пункта, а як реализацию можности на примѣрѣ едного говора указати диалектну лексику, типову про даяку диалектну зону»*.

## Жерела и одказы
* **Иван Сабадош**: Словник закарпатської говірки села Сокирниця Хустського району. — Ужгород: Лїра, 2008. — 480 с.       
* **Хланта І.В.**: Сабадош Іван Васильович. //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007.  Стор. 287.
* 

## Референции

Катеґорія:Лингвисты
Катеґорія:Русиньскы лінґвісты
Катеґорія:Филологы
Катеґорія:Лексикографы
Сокырниця

**Сокырни́ця**,  *Сокирниця*,  *Szeklence* — село в Хустском районѣ Закарпатской области Украины.

## Полога и приступ
Село лежить на правом березѣ Тисы о 10 км повыше Хуста. Через село проходить автодорога Ужгород – Хуст – Ясѣня, и желѣзнична линия Батьово – Солотвино, заставка Сокырниця.
 
## Сельска рада
;Сокирницька сільська рада
:90450, Закарпатська обл., Хустський р-н, 
:с.Сокирниця, вул.Центральна,98 
:тел. (03142) 	78-1-41; 51-2-16     е-mail: 04350145@mail.gov.ua
:Сабадош Ярослав Михайлович, сільський голова

## История
Первый раз  упоминать ся село в року 1373 под назвов Zeglenk, другый раз в року 1389 под назвов Zeklenche; днешны назвы Szeklence и Сокырниця зафиксованы од року 1773.

Найстарша архитектурна памятка — церква св. Николая, што походить з року 1704, была выставлена в недалеком селѣ Шашвар (днесь Тростник), а в року 1770 перенесена в Сокырницю. Архитектура несе знакы готичного штила. 

Деревляну православну Михайловску церковь выставили при Чехах в року 1921, а при независимой Украинѣ — мурованы грекокатолицку Успѣнску (1993) и православну Михайловску церковь (1998).

В року 1910  в селѣ жили 2496 особ, Русины и Нѣмцѣ.  

В року 1930 (при Чехах) в селѣ было 3197 обыватели, з них 2547 Русины, 589 Евреи, 43 Чехы и Словаци, 16 Мадяре, 2 чужоземцѣ.

## Интересны факты
Родак Сокырницѣ Иван Сабадош склав диференциалный словник свого села и тот словник  зоз своим обсягом 19,5 тысяч слов указав ся найвекшым подобного типа словником, што дотеперь выйшов у восточных славянох.

## Жерела и одказы
* **Révai nagy lexikona**. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012. 
:
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* **Поп И. И., Поп Д. И.**: В горах и долинах Закарпатья. — М. : Искусство, 1971 г.
* **Иван Сабадош**: Словник закарпатської говірки села Сокирниця Хустського району. — Ужгород: Лїра, 2008. — 480 с. .  
* **Тронько П. и др. (ред.)**: Історія міст і сіл України. Том 7. Закарпатська область. К. 1969.
* **Сергій Федака**: Населені пункти і райони Закарпаття. Історично-географічний довідник. — Ужгород: Ліра, 2014.  
* 
* 
* 
* 
* 

## Референции

 
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Хустскый район (1953—2020)

**Хустскый район** (до року 1953 — Хустскый округ) лежить на югу Закарпатской области, межуе з Межгорскым на сѣверѣ, Тячовскым на востоку, Виноградовскым тай Иршавскым районами на западѣ. Южна границя району е границьов з Румыниев. Район густонаселеный (114 особ/км2), рельефно-климатичны условия проспѣшны про земледѣлство и купельництво.

## Административне зложѣня

Центер района — город областного подряджѣня Хуст, котрый не входить в число населеных пунктох района; ку городской радѣ належать тыж подгородны села Зарѣчне, Кѣреши и Чертѣж. На територии района лежать мѣстечко Вышково и 56 сел.

## Архитектурны памятникы
Меджи найпознатѣйшыма памятниками архитектуры суть:
* Розвалины замка XIV. стороча — Хуст
* Костел св. Ержии XIV. стороча — Хуст
* Деревяна церква св. Николая, 1779 — Данилово
* Деревяна церква св. Михайла, 1668  — Крайниково
* Деревяна церква св. Параскевы XVII. стороча — Александровка
* Деревяна церква св. Николая  XVII. стороча — Сокырниця
* Рождественна деревяна церква, 1797 — Стебльовка

## Туристика, рекреация, купельництво
Про туристох и рекреантох район мать 6 готелы, 5 санатории, туристичный комплекс *Нарцис* и рекреачны базы довъедна на 600 особ. Окрем архитектурных памяток мож и вартать видѣти такы объекты:
* долина нарцисох — уникатна и едина в Европѣ;
* ферма таркастых оленьох в селѣ Иза; 
* фабрика калапох (Хуст);
* едина в Украинѣ фабрика на цеолитову продукцию в селѣ Сокырниця;
* струся ферма попиля Хуста;
* стада буволох в селах  Стебльовка и Велятино; 
* фантастичны красов тай елеганциев выробкы з лозы в селѣ Иза; 
* сувениры з кендеричаного шумелиня (Вышково).

## Жерела и одказы
* **Советское Закарпатье**. Справочник-путеводитель. (Ред. коллегия: Визольмирский В.Н., Гранчак И.М.. Иванов С.Д., Климпотюк Н.В., Семйон И.В.) — Ужгород: Изд-во "Карпаты", 1968.
* **Тронько П. и др. (ред.)**: Історія міст і сіл України. Том 7. Закарпатська область. К. 1969.
* 

## Референции

Катеґорія:Районы Закарпатской области
Лексикология

**Лексикология** од  *λέξις слово, выраз + λόγος наука* — конарь лингвистикы, котрый ся занимать розбором лексикы.

;Предмет лексикологии: Лексикология россмотрюе проблему слова як основной единицѣ языка, окреслять типы лексичных единиць; штруктуру словного фонда языка; фунгованя лексичных единиць; способы доповнѣня и розвою словного фонда; лексику и ей поровнану позаязыкову реалность. 
## Напрямы лексикологии
Лексикология ся роздѣлять на общу и шпециалну, историчну и компаративну (або диахроничну и синхроничну) и ужиткову.
;Обща лексикология: занимать ся вопросами, котры суть предметом лексикологии, але не зависять од конкретного языка.
;Шпециална лексикология: занимать ся лексикологичныма вопросами конкретного языка. 
;Исторична лексикология: росслѣджуе историю слов в дотычности до означованых нима понять; инша назва — диахронична — указуе на то, же росслѣд иде в глубину часу, конфронтуе стан в двох ровинах часу.
;Компаративна лексикология: поровнуе лексику розличных языкох зоз замѣром выявити подобность и розлучность, не одхыляючи ся при тому в глубину часу (одты инша назва: синхронична).
;Ужиткова лексикология: загортать переважно четыри сферы: лексикография, переклад, лингвопедагогика и култура языка. 

## Дисциплины лексикологии
До лексикологии належать такы дисциплины (конарѣ):
;Етимология: — наука о походжѣню слов, их зачаточном вызнамѣ и семантичных дотычностях;
;Лексикография: — наука о теории и практицѣ зоставлѣня розличных словникох; 
;Ономастика: — наука о властных назывниках, котра обсягуе веце оддѣлох: 
* антропонимика — наука о именах особ;
* астронимика — наука о назвах небесных тѣлес;
* зоонимика — наука о назвах животин;
* топонимика — наука о географичных назвах;
;Семантика: — наука о вызнамѣ языковой единицѣ (слова або выразу), мать два аспекты:
* ономасиология — наука о называню, гледать одповѣдне слово на означѣня даного вызнаму;
* семасиология — наука о значѣню, объяснять вызнам даного слова або выразу;
;Фразеология:— наука о усталеных комбинациях слов.

## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – 486 с. 
* **Языкознание. ** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c. 
* 

## Референции

Катеґорія:Лексикология
Етимология

**Етимология** як оддѣл языкознаня,   *έτυμολογια < ετυμον истина, основне значѣня слова + λογος понятя, учѣня* — наука, котра выгледуе походжѣня слова, а тыж историчны змѣны штруктуры
слова и его значѣня. 

## Иншы значѣня
Етимология може тыж означовати *походжѣня слова*, циже можеме повѣсти «етимология слова».

В XIX. сторочу в языкознаню термин «*етимология*» означовав тыж простый выклад граматикы, котрый переважно учив о звуках (фонетика), частях речи и будовѣ слов (морфология).

## Методология
Етимология закладать ся на закономѣрностях звуковых змѣн, морфологичных змѣн слов. Операть ся на регуларны переходы такых ци иншакых типох лексичных единиць в иншы типы: метафоризация, метонимия, зужѣня и росширѣня значѣня слова. Такы змѣны и переходы суть зафиксованы в историчных жерелах, описаны и вызнаны независимыма ученыма, прото можеме етимологию посуджовати за помѣрно строгу науку, хоть в дакотрых припадах суть ей резултаты несполягливы и оспорьованы.  

## Народна етимология
Зачатки етимологии мож видѣти уже у Платона, в тот час появив ся и термин «*етимология*». Тота етимология але не основала ся на научных методах, лем на подобности слов. Днесь таку етимологию называють «*народнов*».

Напримѣр, народна етимология выводить назву села Сокырниця од властного имени *Сокырка*, на оправданя чого придумана и неправдоподобна легенда.  Зась научна етимология одводить назву од «*сокорина*» (чорна тополя).

## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – 486 с. 
* **Языкознание. ** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c. 
* 

## Референции

Катеґорія:Етимология
Фонетика

**Фонетика**,  *φωνητική голосовый, звуковый* — наука о звуковой сторонѣ языка, котрой предметом суть звукы и их алтернация, а тыж надголос, интонация, членѣня звукового потока на склады и на векшы части. 

## Напрямы фонетикы
**Фонетика з аспекту обсягу** може быти роздѣлена на окремы напрямы.
* Описова фонетика (дефиниция звуковой системы языка на означеной етапѣ ей розвою); 
* Исторична фонетика (прослѣджѣня змѣны звуковых единиць, алтернации звукох в розличных добах); 
* Компаративна фонетика (поровнаня звуковой системы розличных языкох); 
* Обща фонетика (штудии будовы рѣчового апарата чоловѣка и его фунгованя при творѣню звукох бесѣды, выгледованя закономѣрности змѣн звукох в рѣчовом потоцѣ, вызнаня и опис класификации звукох, корелации звукох и абстрактных фонетичных единиць — фонем,  принципох членѣня звукового потока на звукы, склады и грубшы единицѣ).
**З аспекту творѣня, ширѣня и одбераня звукох бесѣды** фонетику роздѣляють на:
* артикулачну, котра ся занимать вокалным трактом (язык, зубы, гортанка и др.) и его участьов в творѣню звукох;
* перцепчну, котра ся занимать тым , як одбератель тоты вытворены звукы приимать, чуе, роспознавать и розумѣе.
**З аспекту етничного** з *общой фонетикы* ся выокремлять *фонетика шпециална*, котра ся занимать вшиткыма вопросами общой фонетикы, але дотычно конкретного языка, так говорять о нѣмецкой фонетицѣ, польской фонетицѣ и т.д.
 
## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – 486 с. 
* **Языкознание.** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c. 

## Референции

Катеґорія:Фонетика
Геолингвистика

**Геолингвистика** або **лингвистична география** — оддѣл языкознаня, котрый мать своим предметом териториалне росширѣня языкох або языковых явох.

Геолингвистика ся вывинула з диалектологии в конци XIX. стороча, а ей взник ся тѣсно вяже зоз мапованьом диалектичных роздѣлох и створѣньом диалектичных мап. Мож поважовати, же пионерами в той роботѣ были нѣмецкый диалектолог Георг Венкер (1852–1911) и фонетиста Фердинанд Вреде (1863–1934) котры по веце як 30-рочных пробах выробили методику лингвистичного мапованя и анкетованя, а в року 1926 выдали первый лингвистичный атлас.

Лингвистичны мапы, зроблены в розличных историчных моментах, уможнюють позорованя вывоя и окреслѣня тенденции диалектох и розличных языковых явох. 

## Жерела и одказы
* **Языкознание. ** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c. 
* 

## Референции

Катеґорія:Лінґвістіка
Лексикография

**Лексикография**,  *λεξικον словник + γραφο пишу* — конарь лингвистичной наукы, предметом котрого суть принципы складованя словникох, штруктура словниковой статьи, макрокомпозиция и микрокомпозиция словника.

;Вецезначность понятя:Практичне выхоснованя лексикографичной теории складать ся зоз збераня слов дакотрого языка, успоряданя их до системы и выданя во формѣ лексикона, словника. Словникарство называють тыж *практичнов лексикографиев*, а саму науку — *теоретичнов лексикографиев*. Лексикографиев (по аналогии з библиографиев) называють тыж зобраня вшиткых словникох, словникову литературу, належну ку даякой роботѣ, темѣ або автору.

;Традичный вывой лексикографии:Вывой лексикографии у розличных народох указуе три барз подобны етапы: 
:# **дословникова** — объяснѣня малопорозумѣлых слов, збераня окремых словничкох, спискох слов;
:# **рання словникова** — складованя словникох литературного языка, формованя литературного языка, нетотожного устной бесѣдѣ;
:# **вывинута словникова** — нормализация лексикы, выданя академичных словникох, тематичных и шпециализованых (терминологичных, фразеологичных, синонимичных, етимологичных, выкладовых и т.д.).

## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – 486 с. 
* **Языкознание.** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685 c. 

## Референции

Катеґорія:Лексикография
Доктор наук

**Доктор наук** — научный ступень, придѣльованый в России од року 1819, в СССР од року 1934. Ступень може быти придѣленый особам, котры уже мають ступень *[[кандидат наук]]* и публично обгаили докторску дисертацию.

В року 1988 в СССР ступень *доктор наук* мали 49,7&nbsp;тыс. особ.

## Ступень в конарях наук
Подля установлѣнь Российской Академии Наук докторскый ступень ся придѣлять в такых науках:
# д.арх. 			- доктор архитектуры 
# д.б.н. 			- доктор биологических наук 
# д.г.н. 			- доктор географических наук 
# д.г.-м.н. 		- доктор геолого-минералогических наук 
# д.и.н. 			- доктор исторических наук 
# д.иск. 			- доктор искусствоведения 
# д.м.н. 			- доктор медицинских наук 
# д.пед.н.	 	- доктор педагогических наук 
# д.полит.н. 		- доктор политических наук 
# д.п.н. 			- доктор психологических наук 
# д.с.-х.н. 		- доктор сельскохозяйственных наук 
# д.социол.н. 	        - доктор социологических наук 
# д.т.н. 			- доктор технических наук 
# д.ф.н. 			- доктор филологических наук 
# д.ф.-м.н. 		- доктор физико-математических наук 
# д.филос.н. 		- доктор философских наук 
# д.х.н. 			- доктор химических наук 
# д.э.н. 			- доктор экономических наук 
# д.ю.н. 			- доктор юридических наук 
Подобна система фунгуе в дакотрых постсовѣтскых и бывшых державах социалистичного сполоченства. 

## Жерела и одказы
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630&nbsp;с. 
* **Список сокращений.** //РОССИЙСКАЯ АКАДЕМИЯ НАУК. Справочник. Часть II. Москва: «Наука», 2007. С.&nbsp;2.
:

## Референции

Катеґорія:Академичны титулы
Терминология

**Терминология** — система терминох, циже фаховых назв, котрыма ся означують шпецифичны понятя в конкретной сферѣ наукы, умѣня або иншой людской чинности. Од обычайных слов ся термины одличують семантичнов точностьов.

;Термин и его дефиниция:
:* термин е фахова назва, техничный выраз
:* термин належить ку даякой науцѣ, або даякому умѣню
:* термин е слово або выраз зоз точно окресленым значѣньом, котрый ся повинно мусить хосновати во том фаху, ку котрому належить
Система терминох подавать ся в шпециализованых терминологичных словниках и енциклопедиях. Такы словникы в куртой формѣ, але не без додержаня енциклопедичных жадань обсягують словну засобу выбраного фаху. Енциклопедии и научны словникы обсягують повный фаховый выклад терминологии выбраного фаху. 

## Жерела и одказы
* **DOSTÁL, J.** Termín a jeho definice ve výkladových, terminologických a naučných slovnících a encyklopediích. In: *Modernizace výuky v technicky orientovaných předmětech a oborech. Dodatky.* 1. vyd. Olomouc: Votobia, 2003, s. 57. .
* **Кубійович В.:** Енциклопедія українознавства. У 10-х т. / Гол. ред. Володимир Кубійович. — Париж; Нью-Йорк: Молоде Життя, 1954—1989. 
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Терминология
Словник

**Словник** зависимо од контекста означать:
:# лексику, словникову засобу языка, диалекта, даякой социалной групы, окремого писателя и т.&nbsp;п.
:# помочну книгу, котра обсягуе слова (або морфемы, словозлукы, идиомы и т.&nbsp;п.), умѣщены в еднозначном порядку (розличном в розличых типах словникох), объяснять значѣня описаных единиць, давать розличну информацию о них, або их переклад на другый язык, або вѣдомости о предметах, котры они означують.

Складованя словникох е предметом лексикографии. 

;Выкладовый словник:Основным типом словника поважують едноязычный выкладовый словник, котрый указуе значѣня, хоснованя, граматичну и фонетичну шпецифику слов. Такый словник може ся скласти лем на даякой вывинутѣйшой етапѣ языковой културы народа, коли,  з едного боку, взникла потреба нормализованого описа лексикы языка, а з другого, язык уже е достаточно розвитый, жебы подати лексикографам средкы про такый опис. Социалный вызнам выкладовых словникох потверджать ся тым, же во векшом числѣ держав суть такы словникы од официално признаных научных организаций, напримѣр, академий.

## Жерела и одказы
* **Лисовский Н.**: Словарь. //Энциклопедический словарь Брокгауза и Ефрона, т.&nbsp;XXX (1900).  Сим — Слюзка.
:
* **Языкознание. ** Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. — 685&nbsp;c. 

## Референции

Катеґорія:Словникы
Дисертация

**Дисертация**, од  *dissertatio* — *выгледованя*, научно-выгледовна робота, приготовлена на публичне обгаѣня про зысканя научного ступня (напримѣр, кандидата або доктора наук).

## Пожаданя ку дисертации
Приготовлена на публичне посуджѣня дисертация мусить обсяговати поданы змагательом научно обгрунтованы теоретичны або експерименталны резултаты, научны тверджѣня, котры доказують його персоналный вклад до наукы. Дисертация, котра мать ужитковый хосен, окрем основного тексту, мать обсяговати податкы и документы, што потверджують практичне поужитя добытых змагательом резултатох.

## Темы, публикации
;Темы:Темы дисертаций суть обычайно звязаны з напрямами основных научных выгледовань универзит, инштитутох або выгледовных организаций и схвалены ученыма радами про каждого едного змагателя окреме. Научный конзултант (при докторской дисертации) або научный ведучый (при кандидатской) таксамо ся схвалюе ученов радов. 
;Публикации:Материалы и резултаты, котры будуть в дисертации, мусять быти перед тым представляны на научных конференциях, конгресах, симпозиумах, семинарах. Основны резултати дисертации, котры указують персоналный вклад змагателя до наукы, мусять бути опубликованы во формѣ монографии, порадника або статей в дакотрых фаховых выданях.

## Жерела и одказы
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630&nbsp;с. 
* 

## Референции

Катеґорія:Академичны титулы
Кандидат наук

**Кандидат наук** — научный ступень, нижый од доктора наук, в России, части держав СНД и в СССР, заведеный од року 1934. Кандидатом наук може ся стати особа, котра мать диплому высшой школы, склала испыты пожаданы про кандидатскый минимум и обгаила кандидатску дисертацию. В СССР в року 1988 были 493&nbsp;тыс. кандидатох наук.  

Научный ступень *кандидат наук* звекша ровноцѣнный ступеню доктора филозофии в западных державах. Кандидат наук може достати титул и пост доцента высшой школы.

## Жерела и одказы
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630&nbsp;с. 
* 
* 
## Референции

Катеґорія:Академичны титулы
Выкон

**Выкон** — физикална величина, мѣряна одношѣньом роботы (енергии) ку интервалу часу, бѣгом котрого тота робота выконана. В меджинародной системѣ мѣр SI выкон мѣрять ся в ваттах, означаных **Вт** або **W**. 

В тракторовом и автопромыслѣ продовжать ся поуживати на мѣряня выкону застарѣла несистемна мѣра **[[коньска сила]]**, котра в державах з метричнов системов мѣр ровна ≈736 Вт, а в англоязычных ≈746 Вт. **[[Коньска сила]]** позначать ся PS (Pferdestärke, по нѣмецкы), CV (cheval-vapeur, по французскы), HP або hp (horsepower, по англицкы).

## Жерела и одказы
* **Прохоров А.М.** (гл. ред.): Физическая энциклопедия в 5 томах. — Москва: Большая Российская энциклопедия, 1988-1998. . Том 3, 1992.  672 с. . Магнитоплазменный – Пойнтинга теорема
* 
* 

## Референции
Физикална величина

**Физикална величина** — призначность, властность, квалитативно сполочна в одношѣню многых физикалных объектох (физикалных систем, их станох и т. д.), але квантитативно индивидуална про каждый объект.

Кажда физикална величина може быти вымѣряна з доступнов точностьов одповѣдным спѣхом и представлена во формѣ числа и назвы одповѣдной единицѣ системы мѣр.
## Основны властности
Физикалны величины роздѣляють ся на основны, котры входять до системы мѣр и суть независимы од иншых основных мѣр той системы, и одведены, котры не входять до системы, але можуть быти выражены через основны мѣры системы.

Одведены величины выражають ся путьом претворѣня формул физикалных законох ку такой формѣ, котра буде обсяговати лем основны величины выбраной системы мѣр, звязаны операциями множѣня и потенцированя. Отриманый такым претворѣньом выраз — важна характеристика физикалной величины — называть ся розмѣрностьов.

## Иншы характеристикы
Физикалны величины не все характеризують ся лем квантитативнов величинов (числом и единицьов мѣр), тота характеристика стачить лем про величины *скаларны* (як то: маса, теплота). Иншы величины — *векторны* (як то: сила, швыдкость) — мають напрям и описывають ся еще трьома числами (компонентами вектора). Попиля скаларных и векторных величин суть в дакотрых конарях физикы величины май зложеной природы. Тоты величины, называны *тензорныма*, описывають ся в каждой системѣ координат даколькыма числами (компонентами тензора), суть веценапрямны (як то: механичне напятя). 

## Жерела и одказы
* **Букін С. Л.**: Фізична величина. //Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 3. 
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630&nbsp;с. 
* **Сена Л. А.**: Размерность. //Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998. . Том 4, 1994. 704 с.  . Пойнтинга-Робертсона эффект – Стримеры. С. 244.
:
* 

## Референции

Катеґорія:Физикалны величины
Виктория (Споене кральовство)

**Викто́рия**,  *Victoria*, крещена яко **Александрина Виктория**,  *Alexandrina Victoria*; *&nbsp;24. май 1819&nbsp;– корун.&nbsp;28. юн 1838&nbsp;– †&nbsp;22. януар 1901)&nbsp;— кралиця Споеного кральовства, од року 1876 — императриця Индии.

## Панованя Виктории
Виктория пришла  ку владѣ в Споеном кральовствѣ в року 1837. В рокы ей панованя кральовство, найвеце розвита промыслова держава, найсилнѣйша морска и колониална держава, переживала добу проспериты.

Виктория стала ся пановницьов, котра, хоть и мимовольно и не усвѣдомлюючи то, створила днешну конфигурацию политичной системы Споеного кральовства, коли роль монарха перетворила ся на церемониалну, и тым заховала британску монархию. Коли 18-рочна вступила на трон, и роль монарха, и будучность монархии были непевны; коли по ей смерти трон заняв ей сын,  Едвард VII., тота перемѣна было скорше социална, неж политична, а о далшом тырваню монархии не быв жадный сомнѣв. Тото быв навызнамнѣйшый вымѣр панованя Виктории.

## Родина
10. фебруара 1840 Виктория оддала ся за о рок старшого принца Алберта зо Сакс-Кобурга и Готы. Тото супружество ся стало щастливым. Алберт все мав барз активну роль во всѣх дѣлах Виктории, як сполоченскых, так и особных. Ему ся удало змѣнити политичну ориентацию пановницм и обернути ю на вецей конзервативный напрям. В далшых 20 роках Виктория родила 9 дѣтей. 

## Хронология панованя

Основны подѣи з Викторианской добы Споеного кральовства:
* 1837 — зачаток панованя Виктории
* 1838 — корунация Виктории
* 1839 — Англичане заяли Аден
* 1839–1842 — перва англо-афганска война
* 1839–1842 — перва опиумна война против Китая
* 1840 — супружество з принцом Албертом
* 1840 — анексия Нового Зеланда
* 1850 — Австралии дарована конштитуция и часточна автономия
* 1852 — дарована широка автономия Новому Зеланду
* 1853–1856 — Споене кральовство участнить ся во войнѣ за Крым против России
* 1861 — смерть Алберта
* 1878–1880 —  друга англо-афганска война
* 1884–1885 — парламентскы реформы в  Споеном кральовствѣ
* 1901 — смерть Виктории

## Интересны факты
* В року 1859 Дж. Х. Спик объявив в центрѣ Африкы велике озеро и назвав го именем кралицѣ Виктории.
* В року 1855 Девид Ливингстон объявив в центрѣ Африкы найвекшый водопад свѣта и назвав го *Виктория*, але тамошны обывателѣ доднесь го называють *Гремячый дым*.
* Виктория лѣпше знала нѣмецкый язык, як англицкый, на яком до конця живота говорила з акцентом.
* Виктория мала прозыву *Бабка Европы*, понеже ей потомкы были пановниками, окрем Британии, в Германии, Испании и России.

## Жерела и одказы
* **Всемирная история в датах и событиях**. Москва: ОАО Изд-во «Радуга», 2002  — Chronologie universelle/ Paris: Larousse, 1997 
* 
* 
* 

## Референции

Катеґорія:Пановници
Викторианска доба

**Викторианска доба** — 64-рочный период панованя Виктории (1837–1901), кралицѣ Великой Британии, императрицѣ Индии.

## Характеристика добы
Викторианска епоха характерна значныма перемѣнами во многых сферах сполоченства, розвойом технологии, економикы, новотами политичной и социалной организации державы. В рокы панованя Виктории кральовство стало ся найвеце розвитов промысловов державов, найсилнѣйшов морсков и колониалнов империов, переживало добу найвекшой проспериты.

Виктория створила в основах днешну конфигурацию политичной системы Споеного кральовства, де роль монарха поступно перетворила ся на церемониалну, и тым заховала британску монархию. Коли 18-рочна вступила на трон, ани роль монарха, ани будучность монархии не были ясны и певны; а коли по ей смерти трон заняв ей сын,  Едвард VII., о далшом тырваню монархии не быв жадный сомнѣв. Тото быв навызнамнѣйшый вымѣр панованя Виктории.
## Хронология Викторианской добы
Основны подѣи з Викторианской добы Споеного кральовства:
* 1837 — зачаток панованя Виктории
* 1839 — Англичане заяли Аден
* 1839–1842 — перва англо-афганска война
* 1839–1842 — перва опиумна война против Китая
* 1840 — анексия Нового Зеланда
* 1840 — апогей чартистского руха
* 1842 — Споене кральовства поражене в Афганистанѣ
* 1842 — од Китая Англичане добивають ся одступлѣня Гонконга и отворѣня пятьох приставох про ввоз опиума
* 1844 — по поражцѣ Бурох Наталия переходить под владу британской коруны
* 1846–1848 — великый голод в Ирландии
* 1850 — Австралии дарована конштитуция и часточна автономия
* 1851 — перва Свѣтова выставка в Лондонѣ
* 1851 — Англичане заяли Лагос
* 1852 — дарована широка автономия Новому Зеланду
* 1852–1853 — друга англо-бирманска война росширять колониалны землѣ Споеного кральовства
* 1853–1856 — Споене кральовство участнить ся во войнѣ за Крым против России
* 1861 — Сикким взятый под протекторат Споеного кральовства
* 1874 — Фиджи приключено ку Споеному кральовству
* 1877 — анексия Трансвааля (до року 1881)
* 1878 — Кипр доставать британску администрацию
* 1878–1880 —  друга англо-афганска война
* 1882 — зачинать ся протекторат Споеного кральовства над Египтом
* 1883 — зачинать ся протекторат Споеного кральовства над юговостоком Новой Гвинеи
* 1884–1885 — парламентскы реформы в  Споеном кральовствѣ
* 1885 — третя англо-бирманска война
* 1889 — Ньясаленд взятый под протекторат Споеного кральовства
* 1894 — протекторат Споеного кральовства над Угандов
* 1895 — протекторат Споеного кральовства над Кениов
* 1901 — смерть Виктории

## Жерела и одказы
* **Всемирная история в датах и событиях**. Москва: ОАО Изд-во «Радуга», 2002  — Chronologie universelle/ Paris: Larousse, 1997 
* 

## Референции

Катеґорія:История Споеного кральовства
Автономия

**Автономия**, од  *αὐτονομία* *своезаконность* — самостатность, способность або право субъекта рядити ся властныма законами, нормами, правилами и принципами. В филозофии синонимом е *автология* — самостойне бытя чоловѣка, котрый рядить ся властным розумом и совѣстьов (Кант);  в  штатном правѣ — самостатность части територии, дакотрой социалной групы або инштитуции.

## История
В середновѣку екзистовали найширшы и найрознѣйшы автономии, котры бывали причинов нестабилности державной едности и общого  штатного права. В сучасности державы неохотно удѣляють штатну автономию.

По силѣ Сен-Жерменского мирного договору (1919) автономний статус в Чехословакии мала достати Подкарпатска Русь, але тото было реализоване лем по довгом одкладованю. Закон з дня 22. новембра 1938 удѣлив широку автономию Подкарпатской Руси. 

## Нынѣшна практика
Найширшов автономиев в штатном правѣ ся поважуе така, де автономный субъект мать властне законодарство, хоть и не во вшиткых сферах. Такы автономии характерны про автономны субъекты в державах з давнов демократичнов традициев: Австрия, Германия, Канада, США, Швайц и др.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 1–28. Vyd. J. . V Praze, 1888–1909.
* **Энциклопедический словарь Брокгауза и Ефрона**, т. I (1890): А — Алтай, с. 126
:
* **Ясь О. В.**: Автономія. //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.  ; 2003 т. 1  , сс. 23–24.
:

## Референции

Катеґорія:Формы штату и влады